પણ શિક્ષણ માણસને વિચારતો કરવામાં નિષ્ફળ જઈ રહ્યુ હોય તેવુ લાગે છે, અમે અમદાવાદમાં ગાંધીજી સ્થાપિત નવજીવન ટ્રસ્ટમાં પત્રકારત્વની કોલેજ ચલાવીએ છીએ, અમે એક પ્રયોગ કરી રહ્યા છીએ અમે અમારા પત્રકારત્વના અભ્યાસક્રમમાં એક પણ પુસ્તક રાખ્યુ નથી, કારણ મારી પેઢીના મિત્રો તો પુસ્તક વાંચીને જ  ડીગ્રી લઈ બહાર આવ્યા છે પણ મને સમજાય છે કે તે ડીગ્રીએ મને કામ શોધવામાં અને માણસ થવામાં કયાંય મદદ કરી નહીં અને આટલા વર્ષો  ડીગ્રી માટે કાઢયા પછી આજ સુધી મારી 10-12 અને કોલેજની કોઈએ ડીગ્રી જ માંગી નહીં, મારી સ્કુલ કોલેજમાં પુસ્તક ભણ્યો પણ મારે મારા પડોશી સાથે કેવો વ્યવહાર કરવો મારા શિક્ષકે તો કોઈ દિવસ વાત જ કરી નહીં, મારી કોલેજના પ્રોફેસરોએ કયારેય મને દેશના વંચિતોની વાત જ કરી નહીં, અમે નક્કી કર્યુ કે અમે અમારા વિધ્યાર્થીઓ જાતે વિચારતા થાય તેવી સ્થિતિ નિર્માણ કરીશુ, અમારી કોલેજમાં અમે જે મતને માનતા નથી તેવા વિરોધી વિચાર ધરાવતી ફેકલ્ટીને પણ કહીએ છીએ તમે આવો અમારા વિધ્યાર્થીઓને ભણાવો.